La TDT es rep a través de l'antena convencional de televisió, ja sigui individual o col·lectiva.
Per rebre correctament el senyal, cal saber si la instal·lació està preparada per rebre les emissions digitals.
Aquest procediment l'haurà de realitzar un instal·lador degudament registrat.
En general, els edificis construïts després de l'any 1999, i que compten amb una infraestructura comuna de telecomunicacions (ICT), estan preparats per captar, adaptar i distribuir a tots els habitatges de l'edifici el senyal de la TDT.
Caldrà, no obstant això, verificar que la capçalera de l'antena disposa dels amplificadors de tots els canals digitals que emeten actualment.
Els edificis construïts després de l'any 1999 disposen, en la majoria de casos, d'una infraestructura comuna de telecomunicacions (ICT) adaptada per rebre el senyal digital.
Cal, això no obstant, verificar si la instal·lació disposa de tots els amplificadors dels canals digitals en emissió.
Els edificis col·lectius construïts abans d'aquesta data necessiten, en general, adaptar-se per rebre adequadament el senyal digital.
Es recomana consultar sempre un instal·lador homologat Agent TDT.
Una infraestructura comuna de telecomunicacions és la instal·lació que, emplaçada a l'interior dels edificis, permet que els ciutadans i les ciutadanes accedeixin de manera efectiva, lliure i amb qualitat als diversos serveis de telecomunicacions (televisió, telefonia, dades, i altres serveis).
Tractant-se d'un edifici de nova construcció, l'article 3.3 del Real Decret-Llei 1/1998 obliga al promotor a dotar de TDT a l'edifici.
Si es planteja l'adaptació o instal·lació en un edifici antic, s'haurà de tractar l'afer en assemblea, acordant-se la instal·lació conforme a la majoria simple que té en compte l'art. 553-25.5.c del Codi Civil Català.
La instauració de la TDT ha vingut imposada per llei.
Li correspon al propietari o a la comunitat, per simple majoria, adaptar la instal·lació a la nova tecnologia.
Fins i tot qualsevol copropietari, segons la llei de telecomunicacions, té dret a exigir l'adaptació
Si algun propietari dissenteix de la instal·lació d'aquest nou servei, no vindrà obligat en puritat a pagar-ho, per bé que en connectar-se al servei en un moment posterior, haurà de sufragar i participar percentualment en el cost.
Si ets un llogater de contracte antic, és a dir anterior a 1995, et correspondrà pagar al propietari i aquest podrà fer-te la repercussió corresponent, si així ho heu pactat, però si ets un llogater de contracte nou, posterior a l'1 de gener de 1995, el propietari està obligat a fer-ho sense poder repercutir-lo al llogater.
Les empreses habilitades per realitzar la instal·lació o el manteniment d'equips o sistemes de telecomunicació són les inscrites al Registre d'Instal·ladors de Telecomunicacions, de la Direcció General de Comunicacions Electròniques.
Consulteu les empreses instal·ladores homologades
En el cas d'equipaments col·lectius, el cost per adaptar una capçalera d'antena pot variar depenent de l'estat de la instal·lació.
Si, a més a més, s'han d'adequar les línies de distribució, el cost per habitatge pot veure's augmentat.
Recomanem sol·licitar més d'un pressupost.
En el cas d'instal·lacions individuals, en principi no cal fer cap adaptació (si l'antena disposa d'un amplificador de banda ampla).
Malgrat tot, sempre es recomana que un instal·lador homologat revisi la instal·lació, ja que pot assessorar correctament sobre si cal o no fer-hi alguna actuació.
No, el Govern no té previst donar subvencions per fer l'adaptació de l'antena.